**טיול מאורגן לאוסטריה**

**8 ימים/8 לילות**

**4-11.6.25**

טיול לאוסטריה וחבל טירול הוא טיול מאורגן נפלא לאחד האזורים היפים ביותר באירופה – רכס האלפים. בטיול אנחנו מתמקדים בחבל טירול בסמוך לגבולות של אוסטריה עם גרמניה, שווייץ ואיטליה. באזור היפה הזה ניתן להתרשם מקרחוני העד המעטרים את פסגות האלפים, אזור האגמים והמפלים, מי הטורקיז השלווים ועיירות הסקי. כמו כן, אנחנו משלבים ביקורים בערים הגדולות והחשובות שבאזור: וינה, זלצבורג, אינסברוק ומינכן שבגרמניה הסמוכה.

תאריך יציאה: יום רביעי 4.6 המראה: 14:00 נחיתה: 15:45

תאריך חזרה: יום רביעי 11.6 המראה: 17:45 נחיתה: 22:20

**מסלול הטיול:**

יום 1 - תל אביב← וינה

ניפגש בנמל התעופה בן גוריון לטיסה ישירה לוינה, בירת אוסטריה. לאחר הנחיתה וסידורים פורמאליים נמשיך למלוננו. לינה באזור וינה

יום 2 - וינה

לאחר ארוחת הבוקר, נצא לסיור מקיף בוינה, עיר הבירה של אוסטריה. במהלך הסיור נראה את קתדרלת סנט סטפן, את בניין העירייה ואת בניין הפרלמנט, נמשיך לגן העיר, נראה את ארמון הופבורג ואת כיכר האופרה. נבקר באנדרטה לזכר השואה ונשמע את סיפורה של הקהילה היהודית שפיארה את העיר לאורך ההיסטוריה. לינה באזור שטייר

יום 3 - זלצבורג← חבל טירול

לאחר ארוחת הבוקר נצא לביקור בזלצבורג עיר הולדתו של מוצארט. עם ההגעה לזלצבורג נצא לסיור מודרך בעיר , נטייל בסמטאות הציוריות של העיר העתיקה ונשקיף על טירת הוהונזלצבורג שהייתה מקום מושבם של הבישופים בעיר ונראה את בית הולדתו של הגאון המוזיקלי. נטייל ברחובה של העיר העתיקה שמאופיין בשלטי החנויות והבתים המיוחדים שלו. המעוניינים יוכלו להצטרף (בתוספת תשלום) לסיור בגני ארמון הלברון ומופע המזרקות המהנה. לינה באזור חבל הטירול.

יום 4 - מפלי קרימל - אינסברוק

נצא ליום סיור במפלים הגבוהים באוסטריה – מפלי קרימל (Krimml). בדרך נעבור דרך הנופים הירוקים של הרי טירול, דרך אגמים וכפרים ציוריים. עם ההגעה למפלים, נצא לסיור רגלי קצר הכולל תצפית מרהיבה על המפלים העצומים שמימיהם ניתכים בעוז מגובה של 380 מ'. בחלקו השני של היום, נבקר בעיר אינסברוק (Innsbruck), בירת חבל טירול שיושבת על נהר האין ופרוש שמה – "הגשר על נהר האין". העיר שאירחה לא אחת את אולימפיאדת החורף , זכתה לכינוי "פנינת הטירול" ולא בכדי. היא מוקפת בהרי האלפים הנישאים מכל צדדיה. נראה את גגון הזהב שהכין מקסימיליאן לאישתו , נטייל בגני ארמון הופבורג ונפסע על הגשר מעל נהר האין. לינה באזור חבל הטירול.

יום 5 - גרוסגלוקנר וקרחון הפעמון

לאחר ארוחת הבוקר נתחיל במסלול הליכה בקניון זיגמונד תון (Sigmund-Thun Klamm), שהינו נקיק יפהפה של נהר שהתחתר בהרי האלפים. נלך על גשרי עץ בין המפלים, קירות הקניון הסוגרים עלינו ומי הנהר בצבע טורקיז עז. נמשיך נסיעתנו באחת הדרכים היפות באוסטריה ליהנות מיופיו של האזור האלפיני והר גרוסגלוקנר (Grossglockner) – ההר הגבוה ביותר באוסטריה. ניסע לאורך הכביש האלפיני העובר בין פסגות ההרים והוא חלק משמורת הטבע של "ההר הגבוה". נעצור לתצפיות נוף ונגיע לתצפית הקיסר פרנץ יוזף (2428 מ'). בסיומו של יום טבע בנופי הטירול הקסומים נחזור למלוננו. לינה באזור חבל הטירול

יום 6 - מינכן

לאחר ארוחת בוקר נצא למינכן בירת בוואריה. עם הגעתנו לעיר, נבקר בעולם ב.מ.וו. b.m.w welt, נתרשם מהאדריכלות האיקונית יוצאת הדופן של הבנין ומתוכנו - דגמי מכוניות היוקרה, ב.מ.וו, רולס רויס ועוד. נוכל כמובן גם להצטלם עם המכוניות. נמשיך לביקור באנדרטת יא חללי מינכן, שנחנכה במעמד המשפחות והנשיא ריבלין במלאת 45 שנה לטבח הספורטאים. נמשיך לביקור במרכז מינכן, נראה את בית העיריה המפורסם, נהנה מהמדרחובים שלה ונותיר זמן לקניות בעיר. בסיום הסיור נחזור למלונינו בטירול. לינה באזור חבל הטירול.

יום 7 - זלצקמרגוט ואזור האגמים

לאחר ארוחת הבוקר נצא לטיול מקיף באזור האגמים – זלצקמרגוט (Salzkammergut). נתחיל בסיור בעיירה סנקט גילגן (Sankt Gilgen) על גדות אגם וולפגאנג (Wolfgang), מהאגמים היפים ביותר באוסטריה. לאחר מכן, נמשיך לעיירה סנט וולפגאנג ונתרשם מעיירה מקסימה ואותנטית. המעוניינים יוכלו לצאת (בתוספת תשלום) לשייט מהנה על האגם. נסיים בעיירה האלשטאט (Hallstatt) אשר הוכרזה על ידי אונסק"ו כאתר מורשת עולמית, בה נתרשם מהמראה עוצר הנשימה של העיירה הצופה אל האגם למרגלות הצוקים. לינה באזור שטייר

יום 8 - וינה>>תל אביב

במידה והזמן יאפשר ובהתאם לשעות הטיסה נצא לביקור באחת העיירות הפסטורליות שעל נהר הדנובה ולאחר מכן נמשיך בנסיעה לכיוון שדה התעופה הבינלאומי של וינה לטיסה חזרה לתל אביב.

תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה.

**עלות: 1349$ ליחיד בחדר זוגי(שניים בחדר)**

**תוספת מחיר ליחיד: 300 $**

\*\*\*המחירים נכונים ליום פרסום הטיול. ייתכנו שינויים במחיר הטיול

המחיר כולל:

טיסות הלוך ושוב לוינה

אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה: לינה וארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון)

סבלות

טיפ למדריך הישראלי (מקובל לתת 5 אירו לאדם ליום)

הערה: לתשומת ליבכם, ומבלי לגרוע מן הקבוע להלן בסע' 94-98 לתקנון, מובהר בזה כי שלא כמו בישראל, במרבית מדינות העולם אין כיסוי ביטוחי לנזקי גוף הנגרמים מתאונות דרכים, ובחלק מהמדינות קיים כיסוי חלקי בלבד, מבלי לגרוע מכלליות האמור לעיל מובהר בזה כי אשת טורס איננה יכולה לרכוש עבור הנוסעים לחו"ל ביטוח לכיסוי נזקי גוף הנגרמים כתוצאה מתאונות דרכים.

הטיול פתוח לכל הגילאים

**מספר המקומות על הטיסה מוגבל לכן כדאי להקדים ולהירשם!**

**הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס**

**עופר 052-2945446**